Sami Jauhojärvi

Sami Olavi Jauhojärvi (s. 5. toukokuuta 1981 Ylitornio) on suomalainen uransa lopettanut maastohiihtäjä, parisprintin olympiavoittaja ja kolminkertainen MM-pronssimitalisti joukkuekilpailuista. Omana aikanaan häntä pidettiin yhtenä maailman parhaista viestihiihtäjistä. Kun hän voitti parisprintin kultaa Sotšin talviolympialaisissa 2014, hänen parinaan oli Iivo Niskanen.

Kesästä 2006 lähtien Jauhojärvi edusti seuratasolla Vuokatti Ski Teamia. Sitä ennen hän edusti Alatornion Pirkkoja ja Aavasaksan Urheilijoita. Huhtikuussa 2017 Jauhojärvi ilmoitti lopettavansa uransa arvokisatasolla. 

Sittemmin Jauhojärvi on työskennellyt hiihdon TV-asiantuntijana. Vuosina 2017–2021 hän toimi kommentaattorina Ylellä selostaen kilpailuja yhdessä Jussi Eskolan kanssa. Vuodesta 2021 lähtien Jauhojärvi on ollut Viaplayn hiihtolähetysten asiantuntija.

 Ura 
Jauhojärvi voitti nuorten maailmanmestaruuden 30 kilometrin vapaan hiihtotavan kilpailussa Puolassa 2001. Samoissa kisoissa hän sai lisäksi pronssia 10 kilometrin perinteisellä ja hopeaa viestistä.Mitali oli ajatuksissa 

Torinon olympialaisten 2006 15 kilometrillä (p) hän oli yhdeksäs. Ensimmäisen aikuisten arvokisamitalinsa hän saavutti Liberecin MM-kilpailuissa 2009 oltuaan Ville Nousiaisen kanssa pronssillaNaisille kultaa, miehille pronssia MM-parisprintissä. Samoissa kisoissa hän hiihti lisäksi toisen osuuden pronssia saaneessa Suomen viestijoukkueessaViestimiehet venyivät hiihdon MM-pronssille sekä sijoittui yhdistelmäkilpailussa kahdeksanneksiSuomen mitaliputki katkesi.

Oslon MM-kilpailuissa 2011 hän oli Matti Heikkisen voittamassa 15 kilometrin perinteisen tyylin kilpailussa viides.Superyllätys – Heikkinen hiihti MM-kultaa! Samalla sijalla hän oli myös Ville Nousiaisen kanssa parisprintissä.Jauhojärvi tylytti hiihtokuningas Northugia! Lisäksi hän kuului neljänneksi sijoittuneeseen Suomen viestijoukkueeseen.Kuusi vuotta miesten viestin suomalaismitalista 

Val di Fiemmen MM-kilpailuissa 2013 Jauhojärvi hiihti avausosuuden viidenneksi sijoittuneessa viestijoukkueessa. Yhdistelmäkisassa hän oli sijalla 54Cologna päätti norjalaisten juhlat - Heikkisen saaliina 17. sija ja 50 kilometrin perinteisen kilpailussa 30Olsson hallitsi MM-hiihtojen finaalikisaa 50 kilometriä .

Sotšin olympialaisissa 2014 Jauhojärvi voitti Iivo Niskasen kanssa perinteisen parisprintissä kultaa, mikä oli samalla Suomen ensimmäinen olympiavoitto talvikisoissa 12 vuoteen, kesäolympialaiset mukaan lukien kuuteen vuoteen. 15 kilometrin perinteisen kilpailussa Jauhojärvi oli 17:s ja yhdistelmäkilpailussa 33:s.Näin suomalaiset urheilivat Sotshissa – katso sijoitukset Lisäksi Jauhojärvi hiihti avausosuuden Suomen kuudenneksi sijoittuneessa viestijoukkueessa.Miesten viestissä Ruotsin juhlat, Suomi hiipui kuudenneksi

Falunin MM-kilpailuissa 2015 Jauhojärvi yhdistelmäkilpailun 34. ja 50 kilometrin perinteisellä sijalla 29. Hän oli mukana myös kahdeksanneksi sijoittuneessa miesten viestijoukkueessa.Falunin mitalitaulukko ja suomalaishiihtäjien tulokset

Lahden MM-kilpailuissa 2017 Jauhojärvi ja Niskanen ottivat perinteisen tavan parisprintissä voiton omassa karsintaerässään. Finaalissa he saavuttivat pronssia. Ennen loppusuoraa Niskanen oli vielä ankkuriosuudellaan toisena Emil Iversenin jälkeen. Iversen kuitenkin kaatui viimeisessä kaarteessa kiilattuaan Niskasen eteen. Niskanen kompastui norjalaiseen ja jäi kilpailussa kolmanneksi. 15 kilometrin perinteisen hiihtotavan kilpailussa hän sijoittui kahdeksanneksi hävittyään voittajalle, eli Iivo Niskaselle, noin minuutin ja kahdeksan sekuntia. Lisäksi Jauhojärvi hiihti avausosuuden viidenneksi sijoittuneessa miesten viestijoukkueessa.Suomen raivokas taisto päättyi katastrofiin, Norjan lyömätön kultaputki jatkuu

Jauhojärvellä on yksi maailmancupin osakilpailuvoitto, jonka hän saavutti Trondheimissa 50 kilometrin perinteisellä maaliskuussa 2009Sami Jauhojärvi voitti Trondheimin kuninkuuskisan!. Jauhojärven muut palkintosijat ovat 15 kilometrin perinteisen kolmannet sijat Davosissa joulukuussa 2007Sami Jauhojärvi kolmas Davosissa ja 2008Jauhojärvi palkintopallille Davosissa , Rukalla marraskuussa 2008Jauhojärven tavoite täyttyi 15 kilometrillä ja 2014Suomalaismiehille täyspotti Rukan viidellätoista – Iivo Niskanen voittoon, Sami Jauhojärvi kolmas  sekä Lahdessa maaliskuussa 2015Jauhojärvi kolmas Salpausselällä, italialaisyllättäjä voittoon. Lisäksi hän on ollut samassa kilpailumuodossa neljäs Beitostølenissä marraskuussa 2005 ja Lahdessa maaliskuussa 2008, viides Holmenkollenin perinteisellä 50 kilometrillä kevättalvella 2007, Bormion takaa-ajokilpailussa maaliskuussa 2008, Davosin 15 kilometrillä kaudella 2010–2011 ja Lahden sprintissä maaliskuussa 2012 sekä kuudes 15 kilometrillä Rukalla marraskuussa 2005 ja Davosissa joulukuussa 2014.

Tour de Skin 2006–2007 lopputuloksissa Jauhojärvi oli seitsemäs ja Val di Fiemmen 30 kilometrin (p) kilpailussa kolmas. Tour de Skillä 2008–2009 hän oli Val di Fiemmen yhteislähtökilpailussa toinen ja kokonaiskilpailussa yhdeksäs. Kaudella 2010–2011 Jauhojärvi oli Rukan kolmen kilpailun tapahtuman perinteisen sprintissä kolmas. Maailmancupin kokonaiskilpailussa hän sijoittui kaudella 2008–2009 neljänneksi ja normaalimatkojen cupissa myös neljänneksi. Kaudella 2006–2007 hän oli kokonaispisteissä yhdeksäs.

Jauhojärvi valittiin tammikuussa 2015 yhdessä Iivo Niskasen kanssa vuoden 2014 urheilijaksi.

Jauhojärvi lopetti uransa maailmancup tasolla keväällä 2017, mutta kilpaili vielä muutamissa kilpailuissa kaudella 2017–2018. Loppuvuodesta 2018 Jauhojärvi kertoi, että ei aio enää hiihtää vapaaehtoisesti kilpaa.

Televisio-ohjelmat

Jauhojärvi on osallistunut suomalaisiin televisio-ohjelmiin.
Erikoisjoukot
Jauhojärvi osallistui keväällä 2022 Nelosen ja Ruutu-suoratoistopalvelun tosi-tv-ohjelmaan Erikoisjoukot. Hän joutui jättämään ohjelman kesken, koska hän koki osan tehtävistä liian väkivaltaisina. https://www.is.fi/tv-ja-elokuvat/art-2000008901669.html

 Farmi Suomi 
Jauhojärvi voitti keväällä 2024 Nelosella ja Ruutu-suoratoistopalvelussa esitetyn Farmi Suomi -tosi-tv-ohjelman.

 Yksityiselämä 

Jauhojärvi on naimisissa Laura Jauhojärven kanssa ja heillä on vuonna 2012 syntynyt poika, vuonna 2016 syntynyt poika ja vuonna 2018 syntynyt tytär. Jauhojärvi valmistui ylioppilaaksi vuonna 2000. Hän on opiskellut Lapin yliopistossa laskentatoimen koulutusohjelmassa."Mustin" pitkä ura huipentui olympiavoittoon Jauhojärvi on suorittanut valmentajan ammattitutkinnon.Suosikkiasiantuntija Sami Jauhojärven uusi aluevaltaus saamassa sinettinsä – mukana melkoisia legendoja

 Arvokilpailut 
 Olympialaiset:
 Torino 2006: sprintti (v) 61., 15 km (p) yhdeksäs, 15+15 km 20., 4×10 km viesti kymmenes
 Vancouver 2010: sprintti (p) 12., 50 km (p) 20., 4×10 km viesti viides
 Sotši 2014: 15+15 km 33., 15 km (p) 17., 4×10 km viesti kuudes, parisprintti (p) kultaa
 MM-kilpailut:
 Lahti 2001: sprintti (v) 18.
 Oberstdorf 2005: 15 km (v) 44., 15+15 km 11., 50 km (p) 14., 4×10 km viesti 12.
 Sapporo 2007: 15+15 km 16., 50 km (p) 13., parisprintti yhdeksäs, 4×10 km viesti kuudes
 Liberec 2009: 15 km (p) 12., 15+15 km kahdeksas, parisprintti pronssia, 4×10 km viesti pronssia
 Oslo 2011: 15 km (p) viides, parisprintti (p) viides, 4×10 km viesti neljäs
 Val di Fiemme 2013: 15+15 km 53., 50 km (p) 30., 4×10 km viesti viides
 Falun 2015: 15+15 km 34., 50 km (p) 29., 4×10 km viesti kahdeksas
 Lahti 2017: parisprintti (p) pronssia, 15 km (p) kahdeksas, 4×10 km viesti viides

 Lähteet 


Viitteet

 Aiheesta muualla 

 Ylen Elävä arkisto: Jauhojärvi suuntaa sukset huipulle 3.3.2001.
 Ylen Elävä arkisto: Kultaa ja pronssia Liberecin MM-parisprinteissä 25.2.2009.

Luokka:Suomalaiset maastohiihtäjät
Luokka:Suomalaiset olympiavoittajat
Luokka:Vuonna 1981 syntyneet
Luokka:Elävät henkilöt
Luokka:Seulonnan keskeiset artikkelit